
Αρ 


. Φύλλου 533 


ΑΠΟΦΑΣΕΙΣ 

Αριθμ. 13168 ττ.ε. 

Έγκριση Κανονισμού Διδακτορικών Σπουδών 
του Τμήματος Γερμανικής Γλώσσας και Φιλολο¬ 
γίας της Φιλοσοφικής Σχολής του Αριστοτελείου 
Πανεπιστημίου Θεσσαλονίκης. 

Η ΣΥΓΚΛΗΤΟΣ 

ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

(Αριθμ. συνεδρίασης 2953/25-1 -2018) 

Έχοντας υπόψη: 

1. Τις διατάξεις του ν. 4485/2017(ΦΕΚ 114 Α') «Οργάνω¬ 
ση και λειτουργία της ανώτατης εκπαίδευσης, ρυθμίσεις 
για την έρευνα και άλλες διατάξεις», όπως ισχύει και ιδίως 
το άρθρο 45 παρ. 2. 

2. Τις διατάξεις του άρθρου 85 και ειδικότερα των παρ. 5 
και 6 εδ. β του ν. 4485/2017 (ΦΕΚ 114/τ.Α'/4- 8-2017), 
όπως αυτός ισχύει. 

3. Την ερμηνευτική εγκύκλιο με αριθμό 163204/Ζ1 
ΕΞ. ΕΠΕΙΓΟΝ/29-9-2017 του ΥΠ.Π.ΕΘ.: «Εφαρμογή των 
διατάξεων του ν. 4485/2017 (ΑΊ 14) για θέματα μετα¬ 
πτυχιακών σπουδών και εκπόνησης διδακτορικών δια- 
τριβών-λοιπά θέματα. 

4. Την απόφαση της ΣυνέλευσηςτουΤμήματος Γερμα¬ 
νικής Γλώσσας και Φιλολογίας της Φιλοσοφικής Σχολής 
του Αριστοτελείου Πανεπιστημίου Θεσσαλονίκης (συ¬ 
νεδρίαση με αριθμ. 402/18-12-2017). 

5 .Τη μεαριθμό 17746/28-1 -2015 (ΦΕΚ258/τ.Β'/24-2-2015) 
απόφαση του Συμβουλίου του Αριστοτελείου Πανεπιστη¬ 
μίου Θεσσαλονίκης: «Έγκριση της αριθμ. 17508/23-1 -2015 
πράξης του Πρύτανη του Αριστοτελείου Πανεπιστημίου 
Θεσσαλονίκης (Α.Π.Θ.), περί του ορισμού Αναπληρωτών 
Πρύτανη του Αριστοτελείου Πανεπιστημίου Θεσσαλο¬ 
νίκης, μεταβίβασης αρμοδιοτήτων στους Αναπληρωτές 
Πρύτανη και καθορισμού της σειράς αναπλήρωσης του 
Πρύτανη». 

6.Τηνμεαριθμό967/11 -9-2018(ΦΕΚ4094/τ.Β'/19-9-2018) 
απόφαση της Συγκλήτου του Αριστοτελείου Πανεπι¬ 
στημίου Θεσσαλονίκης: «Έγκριση της 886/10-9-2018 
πράξης του Πρύτανη του Αριστοτελείου Πανεπιστημίου 
Θεσσαλονίκης, περί «Τροποποίησης της αριθμ. 17508/ 


23-1 -2015 πράξηςτου Πρύτανη του Αριστοτελείου Πανε¬ 
πιστημίου (Α.Π.Θ.), περί ορισμού Αναπληρωτών Πρύτανη 
του Αριστοτελείου Πανεπιστημίου Θεσσαλονίκης, μετα¬ 
βίβασης αρμοδιοτήτων στους Αναπληρωτές Πρύτανη και 
καθορισμού της σειράς αναπλήρωσης του Πρύτανη» που 
είχε εγκριθεί με την αριθμ. 17746/28-1-2015 (ΦΕΚ 258/ 
τ.Β'/24-2-2015) απόφαση του Συμβουλίου Αριστοτελείου 
Πανεπιστημίου Θεσσαλονίκης. 

7. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού και του Τακτικού Προϋπολογισμού του 
Αριστοτελείου Πανεπιστημίου Θεσσαλονίκης, αποφα¬ 
σίζουμε: 

Εγκρίνουμε τον Κανονισμό Διδακτορικών Σπουδών 
του Τμήματος Γερμανικής Γλώσσας και Φιλολογίας της 
ΦιλοσοφικήςΣχολήςτου Αριστοτελείου Πανεπιστημίου 
Θεσσαλονίκης, ως εξής: 

Άρθρο 1 

Γενικές Αρχές 

Οι Διδακτορικές Σπουδές του Τμήματος Γερμανικής 
Γλώσσας και Φιλολογίας του Αριστοτελείου Πανεπιστη¬ 
μίου Θεσσαλονίκης αποσκοπούν στην προαγωγή της 
γνώσης και της πρωτότυπης επιστημονικής έρευνας και 
οδηγούν στην απόκτηση Διδακτορικού Διπλώματος. 

Το Διδακτορικό Δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της επιστήμης και της γνώσης 
στον αντίστοιχο επιστημονικό κλάδο. 

Στον παρόντα Εσωτερικό Κανονισμό αποτυπώνονται 
η δομή και οι κανόνες λειτουργίας του Προγράμματος 
Διδακτορικών Σπουδών του Τμήματος Γερμανικής Γλώσ¬ 
σας και Φιλολογίας του Αριστοτελείου Πανεπιστημίου 
Θεσσαλονίκης, όπως αυτός καταρτίστηκε με απόφαση 
της Συνέλευσης του Τμήματος (αριθμ. 402/18-12-2017). 

Άρθρο 2 

Νομικό και Θεσμικό πλαίσιο 

Τ ο Πρόγραμμα Διδακτορικών Σπουδών του Τ μήματος 
Γερμανικής Γλώσσας και Φιλολογίας οργανώνεται και 
λειτουργεί σύμφωνα με τις διατάξεις του ν. 4485/2017 
και των εν ισχύει ευρισκομένων σχετικών διατάξεων και 
αποφάσεων. 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Διδακτο¬ 
ρικής Διατριβής στο Τμήμα έχουν όσοι/ες πληρούν τις 
κάτωθι προϋποθέσεις: 

- Είναι πτυχιούχοι ΑΕΙ (Πανεπιστημίου ήΤΕΙ) της ημε¬ 
δαπής ή αναγνωρισμένου ως ισότιμου ιδρύματος της 
αλλοδαπής. 

- Είναι κάτοχοι Διπλώματος Μεταπτυχιακών Σπουδών 
ΑΕΙ (στο εξής: Δ.Μ.Σ.) της ημεδαπής ή αναγνωρισμένου 
ως ισότιμου ιδρύματος της αλλοδαπής 

Π 

είναι κάτοχοι ενιαίου και αδιάσπαστου τίτλου σπου¬ 
δών μεταπτυχιακού επιπέδου κατά το άρθρο 46 του 
ν. 4485/2017. 

- Σε ειδικές περιπτώσεις, γίνονται δεκτοί/ές ως Υπο- 
ψήφιοι/ες Διδάκτορες και μη κάτοχοι Διπλώματος Μετα¬ 
πτυχιακών Σπουδών μετά από αιτιολογημένη απόφαση 
της Συνέλευσης. Στη συγκεκριμένη περίπτωση ο/η υπο- 
ψήφιος/α διδάκτορας υποχρεούται να περατώσει κύκλο 
μαθημάτων που ορίζεται από τη Συνέλευση. 

Άρθρο 4 

Χρονική διάρκεια 

Η χρονική διάρκεια για την απόκτηση του Διδακτορικού 
Διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της Τριμελούς 
Συμβουλευτικής Επιτροπής. Για τους/τις υποψήφιους/ες 
διδάκτορες που γίνονται κατ'εξαίρεση δεκτοί/ές χωρίς να 
είναι κάτοχοι ΜΔΕ, το ελάχιστο χρονικό όριο απόκτησης 
του Διδακτορικού Διπλώματος ανέρχεται στα τέσσερα (4) 
τουλάχιστον πλήρη ημερολογιακά έτη απάτην ημερομη¬ 
νία ορισμού τηςΤριμελούς Συμβουλευτικής Επιτροπής. 

Το ανώτατο χρονικό όριο εκπόνησης του Διδακτορι¬ 
κού Διπλώματος δεν επιτρέπεται να υπερβαίνει τα έξι 
(6) πλήρη ημερολογιακά έτη. Κατά περίπτωση μπορεί 
να δίνεται παράταση για δύο (2) ημερολογιακά έτη με 
απόφαση της Συνέλευσης, μετά από αιτιολογημένη ει¬ 
σήγηση της συμβουλευτικής επιτροπής. 

Ο/Η υποψήφιος/α διδάκτορας μπορεί να αιτηθεί ανα¬ 
στολής ενός (1) πλήρους ημερολογιακού έτους με αίτησή 
του/της, η οποία συνοδεύεται με επαρκώς αιτιολογημένη 
εισήγηση τηςΤριμελούς Συμβουλευτικής Επιτροπής και 
εγκρίνεται με απόφαση της Συνέλευσης του Τμήματος. 
Κατά τη διάρκεια της αναστολής αίρεται η ιδιότητα του/ 
της υποψήφιου/ας διδάκτορος και τα εξ αυτής απορ- 
ρέοντα δικαιώματα. Ο χρόνος της αναστολής δεν προ- 
σμετράται στον μέγιστο συνολικό χρόνο εκπόνησης της 
Διδακτορικής Διατριβής. 

Αλλαγή τίτλου ή εξειδίκευση τίτλου μπορεί να πραγ¬ 
ματοποιηθεί μετά από τεκμηριωμένη εισήγηση της 
Τριμελούς Συμβουλευτικής Επιτροπής και έγκριση της 
Συνέλευσης του Τμήματος. Αλλαγή θέματος στην υπό 
εκπόνηση Διδακτορική Διατριβή μπορεί να πραγματο¬ 
ποιηθεί μετά από τεκμηριωμένη εισήγηση τηςΤριμελούς 
Συμβουλευτικής Επιτροπής και έγκριση της Συνέλευσης 
του Τμήματος. Στην περίπτωση κατά την οποία η αλλαγή 
θέματος οδηγεί σε νέο επιστημονικό πεδίο, ακολουθείται 
η διαδικασία του άρθρου 7 του παρόντος κανονισμού. 


Άρθρο 5 

Δικαιώματα/Παροχές 

και Υποχρεώσεις Υποψήφιων Διδακτόρων 

5.1. Δικαιώματα/Παροχές 

Οι Διδακτορικές Σπουδές προσφέρονται δωρεάν. 

Οι υποψήφιοι/ες διδάκτορες για πέντε (5) έτη από την 
ημερομηνία ορισμού τηςΤριμελούς Συμβουλευτικής Επι¬ 
τροπής διατηρούν πλήρη τα δικαιώματα και τις παροχές 
που προβλέπονται και για τους/τις φοιτητές/τριες του 
Β' κύκλου σπουδών. 

Ενδεικτικά αναφέρονται: τεχνολογική και οικονομική 
υποστήριξη, βραβεία, υποτροφίες, φοιτητική μέριμνα, 
εκπροσώπηση σε συλλογικά Όργανα, μετάβαση για 
ένα χρονικό διάστημα σε Πανεπιστήμια του εξωτερι¬ 
κού μέσω του Προγράμματος Ανταλλαγής Φοιτητών 
ΕΓ35ΙΎΙϋ5 κ.ά. 

Επιπλέον, οι υποψήφιοι/ες διδάκτορες διατηρούν δι¬ 
καιώματα πρόσβασης, δανεισμού και χρήσης των ηλε¬ 
κτρονικών υπηρεσιών των πανεπιστημιακών βιβλιο¬ 
θηκών μέχρι και πέντε (5) έτη μετά την απονομή του 
Διδακτορικού Διπλώματος. 

5.2. Υποχρεώσεις 

Ο/Η υποψήφιος/α διδάκτορας έχει υποχρέωση ανα¬ 
νέωσης της εγγραφής του/της κάθε ακαδημαϊκό έτος. 
Επιπλέον, ο/η υποψήφιος/α διδάκτορας οφείλει εφόσον 
του/της ζητηθεί να: 

- παρέχει επικουρικό διδακτικό έργο σε προπτυχιακά 
ή/και μεταπτυχιακά μαθήματα του Τμήματος, 

- συμμετέχει σε επιτηρήσεις του Τμήματος κατά τις 
περιόδους εξετάσεων, 

- υποστηρίζει ενεργά τις εκπαιδευτικές και διδακτικές 
δραστηριότητες του Τμήματος. 

Επιθυμητό είναι να έχουν παρουσιαστεί τμήματα της 
διδακτορικής του/της διατριβής σε επιστημονικά συνέ¬ 
δρια στο εσωτερικό ή το εξωτερικό μέχρι την αναγό¬ 
ρευσή του/της. 

Άρθρο 6 

Συμετοχή Υποψηφίων Διδακτόρων 

στην εκπαιδευτική διαδικασία 

Με απόφαση της Συνέλευσης του Τ μήματος (άρθρο 9 
παρ. 3 εδάφιο ε' του ν. 3685/2008 που παραμένει σε ισχύ 
σύμφωνα με το άρθρο 88 παρ. α' του ν. 4485/2017) και 
κοινή απόφαση των Υπουργείων Παιδείας και Οικονομι¬ 
κών μπορεί να ανατίθεται σε υποψήφιους/ες διδάκτορες 
η επικουρία μελών ΔΕΠ του Τμήματος σε προπτυχιακό 
και μεταπτυχιακό επίπεδο είτε με ωριαία αντιμισθία, η 
οποία επιβαρύνει τον τακτικό προϋπολογισμό του Ιδρύ¬ 
ματος, είτε όταν αμείβονται από ερευνητικά προγράμ¬ 
ματα. 

Άρθρο 7 

Διαδικασία Επιλογής Υποψηφίων Διδακτόρων 

Η διαδικασία εισαγωγής αρχίζει είτε με αίτηση του/της 
ενδιαφερομένου/ης προς το Τμήμα. 

Ο/Η υποψήφιος/α που ενδιαφέρεται για εκπόνηση 
Διδακτορικής Διατριβής υποβάλλει σχετική αίτηση στη 
Γραμματεία του Τμήματος από 15.10.-30.11. και από 
15.3.-30.4. κάθε έτους. 

Τα αιτούμενα δικαιολογιγπκά είναι τα εξής: α) αίτηση, 
β) βιογραφικό σημείωμα, 

Υ) αντίγραφο Δ.Μ.Σ., εάν αυτό προέρχεται από ομοτα- 
γές Ίδρυμα του εξωτερικού, αναγνώριση από το ΔΟΑΤΑΠ 
ή βεβαίωση ότι έχει κατατεθεί αίτηση στο ΔΟΑΤΑΠ για να 
γίνει η αναγνώριση, με τη δέσμευση προσκόμισης της 
αναγνώρισης μέσα σε ένα έτος. Διδακτορικός τίτλος δεν 
απονέμεται σε φοιτητή/τρια του/της οποίου/ας ο τίτλος 
σπουδών δεύτερου κύκλου από ίδρυμα της αλλοδαπής 
δεν έχει αναγνωριστεί από το ΔΟΑΤΑΠ, 
δ) πιστοποιητικό αναλυτικής βαθμολογίας ΔΜΣ, 
ε) προσχέδιο διδακτορικής διατριβής έκτασης 1000- 
5000 λέξεων το οποίο διαρθρώνεται ως εξής: 

- Το προτεινόμενο πεδίο έρευνας και το ευρύτερο επι¬ 
στημονικό πεδίο στο οποίο εντάσσεται η έρευνα. 

- Ο προτεινόμενος τίτλος της διατριβής. 

- Ο/Η προτεινόμενος/η επιβλέπων/ουσα καθηγητής/ 
τρία, ο/η οποίος/α προσυπογράψει ότι συνηγορεί και ο/η 
οποίος/α ανήκει σε όσους/ες έχουν δικαίωμα επίβλεψης 
Διδακτορικής Διατριβής, σύμφωνα με τα οριζόμενα στο 
άρθρο 39 του ν. 4485/2017 και στο άρθρο 8 του παρό¬ 
ντος Κανονισμού. 

- Η γλώσσα εκπόνησης της διδακτορικής διατριβής 
η οποία μπορεί να είναι η γερμανική ή η ελληνική. Με 
αιτιολογημένη απόφαση της Συνέλευσης είναι δυνατή 
η συγγραφή της Διδακτορικής Διατριβής και σε άλλη 
γλώσσα. 

- Περιγραφή του προτεινόμενου θέματος της διδα¬ 
κτορικής διατριβής με αναφορά στον στόχο και στην 
ερευνητική της διάρθρωση (χρονοδιάγραμμα ενεργειών 
τουλάχιστον για τα πρώτα 3 έτη). 

- Η υφιστάμενη επιστημονική γνώση στο προτεινόμε- 
νο πεδίο έρευνας και ενδεικτική ανασκόπηση της ελλη¬ 
νικής και της διεθνούς βιβλιογραφίας. 

-Τα επιδιωκόμενα πρωτότυπα στοιχεία και η συμβολή 
στην εξέλιξη της επιστήμης. 

- Ενδεικτική βιβλιογραφία. 

στ) πιστοποιητικά γνώσης ξένων γλωσσών, 
ζ) αντίτυπο μεταπτυχιακής διπλωματικής εργασίας και 
τυχόν δημοσιεύσεων, συστατικές επιστολές και λοιπά 
προσόντα. 

Η Συνέλευση του Τμήματος ορίζει μια Τριμελή Επιτρο¬ 
πή από μέλη ΔΕΠ του Τμήματος με βάση τη συνάφεια 
του ερευνητικού αντικειμένου, η οποία αξιολογεί την 
εκάστοτε υποψηφιότητα λαμβάνοντας υπόψη τα εξής 
κριτήρια: 

- Τον γενικό βαθμό πτυχίου Προπτυχιακών Σπουδών 
(εφόσον είναι του ίδιου ή συναφούς επιστημονικού πε¬ 
δίου με το προτεινόμενο ερευνητικό αντικείμενο), που 
δεν μπορεί να είναι μικρότερος από 7. 

- Τον γενικό βαθμό ΔΜΣ (εφόσον είναι του ίδιου ή 
συναφούς επιστημονικού πεδίου με το προτεινόμε- νο 
ερευνητικό αντικείμενο), που δεν μπορεί να είναι μικρό¬ 
τερος από 7. 

-Τον βαθμό της μεταπτυχιακής διπλωματικής εργασί¬ 
ας που δεν μπορεί να είναι μικρότερος από 8. 

-Το σχέδιο έρευνας της διδακτορικής διατριβής. 
-Την πιστοποιημένη γνώση ξένων γλωσσών. 


- Σχετικές με το αντικείμενο επιστημονικές εργασίες, 
δημοσιεύσεις ή σχετική επαγγελματική εμπειρία. 

- Συστατικές επιστολές. 

- Το αποτέλεσμα προφορικής συνέντευξης, κατά την 
οποία κρίνεται η προσωπικότητα του/της υποψηφίου/ 
ας και η εξοικείωσή του/της με το αντικείμενο της προ- 
τεινόμενης διδακτορικής διατριβής και τη μεθοδολογία 
της σχετικής έρευνας, και ελέγχεται η επιστημονική του 
υποδομή εν γένει και η κριτική ικανότητά του. 

Κατόπιν η Τριμελής Επιτροπή εισηγείται στη Συνέλευ¬ 
ση με αναλυτικό υπόμνημα τους λόγους για τους οποί¬ 
ους ο/η υποψήφιος/α πληροί ή δεν πληροί τις προϋ¬ 
ποθέσεις προκειμένου να γίνει δεκτός/η. Επιπρόσθετα, 
προτείνει τον/την επιβλέποντα/ουσα, εάν αυτός/η δεν 
έχει προταθεί από τον/την υποψήφιο/α. 

Η Συνέλευση του Τμήματος, συνεκτιμώντας το υπό¬ 
μνημα της Τριμελούς Επιτροπής, εγκρίνει ή απορρίπτει 
αιτιολογημένα την αίτηση του/της υποψηφίου/ας. Στην 
εγκριτική απόφαση της Συνέλευσης ορίζεται και η γλώσ¬ 
σα εκπόνησης και συγγραφής της Διδακτορικής Διατρι¬ 
βής. Στην ίδια απόφαση η Συνέλευση δύναται να καθορί¬ 
σει ως προϋπόθεση για την εκπόνηση της Διδακτορικής 
Διατριβής του/της υποψηφίου την παράλληλη επιτυχή 
παρακολούθηση μαθήματος/ων ή άλλες συναφείς με 
την επιστημονική έρευνα υποχρεώσεις. 

Άρθρο 8 

Επίβλεψη Διδακτορικής Διατριβής 

1. Δικαίωμα επίβλεψης Διδακτορικών Διατριβών έχουν 
τα μέλη ΔΕΠ α' βαθμίδας, αναπληρωτή και επίκουρου 
του Αριστοτελείου Πανεπιστημίου Θεσσαλονίκης ή 
άλλου ΑΕΙ ή ερευνητές/τριες Α', Β' ή Γ' βαθμίδας από 
ερευνητικά κέντρα του άρθρου 13Α του ν. 4310/2014 
συμπεριλαμβανομένων των ερευνητικών κέντρων της 
Ακαδημίας Αθηνών. 

2. Η Συνέλευση του Τμήματος κατά τη συνεδρίαση 
στην οποία εγκρίνει την αίτηση του/της υποψηφίου/ 
ας αναθέτει στον/στην προτεινόμενο/η επιβλέποντα/ 
ουσα, σύμφωνα με την παράγραφο 3 του άρθρου 38 του 
ν. 45485/2017, την επίβλεψη της Διδακτορικής Διατριβής 
και ορίζει Τριμελή Συμβουλευτική Επιτροπή, με αρμοδι¬ 
ότητα να πλαισιώνει και να υποστηρίζει την εκπόνηση 
και συγγραφή της. 

3. Στην Τριμελή Συμβουλευτική Επιτροπή μετέχουν 
ως μέλη, ο/η επιβλέπων/ουσα και δύο ακόμη μέλη ΔΕΠ 
α' βαθμίδας, αναπληρωτή και επίκουρου από το ΑΠΘ ή 
άλλο ΑΕΙ ή καθηγητές/τριες αναγνωρισμένων ως ομο- 
ταγών ιδρυμάτων της αλλοδαπής, οι οποίοι/ες είναι κά¬ 
τοχοι διδακτορικού διπλώματος, ή ερευνητές/τριες των 
βαθμιδών Α', Β' ή Γ' από ερευνητικά κέντρα του άρθρου 
13Α του ν. 4310/2014, συμπεριλαμβανομένων των ερευ¬ 
νητικών κέντρων της Ακαδημίας Αθηνών ή από αναγνω¬ 
ρισμένα ερευνητικά κέντρα ή ινστιτούτα της αλλοδαπής 
και έχουν το ίδιο ή συναφές γνωστικό αντικείμενο με την 
υπό κρίση Διδακτορική Διατριβή. Ως μέλη τηςΤριμελούς 
Συμβουλευτικής Επιτροπής είναι δυνατόν να ορίζονται 
και μέλη ΔΕΠ τα οποία είναι σε άδεια. 

Στην Τριμελή Συμβουλευτική Επιτροπή μετέχει του¬ 
λάχιστον ένα (1) μέλος ΔΕΠ από το Τμήμα Γερμανικής 
Γλώσσας και Φιλολογίας. 

Το ανώτατο όριο επίβλεψης Διδακτορικών Διατριβών 
ανά μέλος ΔΕΠ είναι πέντε (5). Οι περιπτώσεις συνεπί- 
βλεψης Διδακτορικών Διατριβών δεν προσμετρώνται 
στο σύνολο. 

4. Αν για οποιονδήποτε λόγο ο/η επιβλέπων/ουσα 
εκλείψει ή διαπιστωμένα αδυνατεί να τελέσει χρέη 
επιβλέποντος/ουσας για μεγάλο χρονικό διάστημα, η 
Συνέλευση του Τμήματος, εκτιμώντας τις περιστάσεις, 
αναθέτει σε άλλον/η την επίβλεψη, σύμφωνα με όσα 
ορίζονται στις προηγούμενες παραγράφους, κατόπιν αί- 
τησηςτου/της υποψήφιου/ας διδάκτορα και σύμφωνης 
γνώμης του/της νέου/ας προτεινόμενου/ης επιβλέπο- 
ντος/ουσας. Σε διαφορετική περίπτωση, ένα από τα άλλα 
δύο (2) μέλη τηςΤριμελούς Συμβουλευτικής Επιτροπής 
αναλαμβάνουν χρέη επιβλέποντος/ουσας, ακόμη και 
καθ' υπέρβαση του μέγιστου αριθμού υποψήφιων δι¬ 
δακτόρων. 

5. Αν ο/η αρχικός/η επιβλέπων/ουσα μετακινηθεί σε 
άλλο ΑΕΙ ή Τμήμα ΑΕΙ ή συνταξιοδοτηθεί, συνεχίζει να 
τελεί χρέη επιβλέποντος/ουσας των Διδακτορικών Δια¬ 
τριβών που έχει αναλάβει, και ο τίτλος απονέμεται από 
το Τμήμα Γερμανικής Γλώσσας και Φιλολογίας, όπου ξε¬ 
κίνησε η εκπόνηση της Διδακτορικής Διατριβής. 

6. Ο/Η υποψήφιος/α διδάκτορας μπορεί να ζητήσει 
την αλλαγή επιβλέποντος/ουσας καθηγητή/τριας ή/και 
αναμόρφωση τηςΤριμελούς Συμβουλευτικής Επιτροπής 
με αίτησή του προς τη Συνέλευση. Στην αίτηση θα πρέπει 
να αναφέρονται λεπτομερώς οι λόγοι για τους οποίους 
αιτείταιτην αλλαγή/αναμόρφωση. Η αίτηση αυτή πρέπει 
να συνοδεύεται και από εισήγηση του/της αρχικού/ής 
επιβλέποντος/ουσας καθηγητή/τριας. Εφόσον η αίτηση 
γίνει δεκτή, η Συνέλευση ορίζει νέο/α επιβλέποντα/ουσα 
καθηγητή/τρια ή/καιΤριμελή Συμβουλευτική Επιτροπή. 

7. α) Το αργότερο με την κατάθεση της πρώτης έκθε¬ 
σης προόδου ο/η υποψήφιος/α διδάκτορας καταθέτει 
στη Συνέλευση του Τμήματος τον οριστικό τίτλο της δι¬ 
ατριβής του/της με τη σύμφωνη γνώμη της Τριμελούς 
Συμβουλευτικής Επιτροπής. Ο οριστικός τίτλος δεν μπο¬ 
ρεί να αναφέρεται σε διαφορετική θεματική περιοχή από 
εκείνη του προσωρινού τίτλου που είχε προτείνει κατά 
την αίτηση υποψηφιότητας του/της, βάσει της οποίας 
έγινε δεκτός/ή στον Γ' κύκλο σπουδώντουΤμήματος. Η 
Συνέλευση του Τμήματος εγκρίνει τον τίτλο ή με τεκμη¬ 
ριωμένη αιτιολόγηση ζητεί αναδιατύπωσή του. 

β) Ο τίτλος της διδακτορικής διατριβής μπορεί να ανα¬ 
διατυπωθεί μερικώς με την ίδια διαδικασία, ακόμη και 
πριν από την υποβολή αίτησης του/της υποψήφιου/ας 
διδάκτορα στην Τριμελή Συμβουλευτική Επιτροπή για 
δημόσια υποστήριξη και αξιολόγηση της διατριβής. 

8. Η Γραμματεία του Τμήματος οφείλει να αναρτή- 
σει στον διαδικτυακό τόπο, στην ελληνική και αγγλική 
γλώσσα, το όνομα του/της υποψήφιου/ας διδάκτορα, 
τον τίτλο και σύντομη περίληψη του σχεδίου έρευνας 
της Διδακτορικής Διατριβής, το όνομα του/της επιβλέ- 
ποντος/ουσας και των άλλων μελών τηςΤριμελούς Συμ¬ 
βουλευτικής Επιτροπής. Επίσης οφείλει να ενημερώνει 


την ανάρτηση αυτή με κάθε αλλαγή που συντελείται σε 
οποιοδήποτε από τα στοιχεία της. 

Άρθρο 9 

Εκπόνηση Διδακτορικής Διατριβής 

με Συνεπίβλεψη 

Το Τμήμα Γερμανικής Γλώσσας και Φιλολογίας είναι 
δυνατό να συνεργάζεται, σύμφωνα με όσα προβλέπο- 
νται στο άρθρο 43 του ν. 4485/2017, με Τμήματα ΑΕΙ 
της ημεδαπής, ερευνητικά κέντρα και ινστιτούτα του 
άρθρου 13Α του ν. 4310/2014, συμπεριλαμβανομένων 
των ερευνητικών κέντρων της Ακαδημίας Αθηνών και 
του Ιδρύματος Ιατροβιολογικών Ερευνών της Ακαδημίας 
Αθηνών, για την εκπόνηση διατριβών με συνεπίβλεψη. 
Τα σχετικά με τη διαδικασία εκπόνησης, χορήγησης ενι¬ 
αίου ή χωριστού τίτλου κ.ά. προβλέπονται στο οικείο 
Ειδικό Πρωτόκολλο Συνεργασίας που καταρτίζεται. 

Το Τμήμα είναι δυνατό επίσης να συνεργάζεται με 
αναγνωρισμένα ως ομοταγή Ιδρύματα ή ερευνητικά 
κέντρα και ινστιτούτα της αλλοδαπής για την εκπόνηση 
διατριβών με συνεπίβλεψη. Τα σχετικά με τη διαδικασία 
εκπόνησης, χορήγησης ενιαίου ή χωριστού τίτλου κ.ά. 
προβλέπονται στο οικείο Ειδικό Πρωτόκολλο Συνεργασί¬ 
ας που καταρτίζεται σύμφωνα με όσα ορίζει η απόφαση 
του Υπουργού Παιδείας, Έρευνας και Θρησκευμάτων με 
αριθμό 41931/Ζ1/13-3-2018 (ΦΕΚ 972/τ.Β713-3-2018). 

Άρθρο 10 

Διαδικασία Εκπόνησης 

Ο/Η υποψήφιος/α διδάκτορας κατ' έτος υποχρεού- 
ται να παρουσιάζει προφορικά ενώπιον τηςΤριμελούς 
Συμβουλευτικής Επιτροπής και υποβάλλει εγγράφως 
σε αυτή αναλυτικό υπόμνημα σχετικά με την πρόοδο 
της Διδακτορικής του Διατριβής μέχρι την 31η Μαΐου 
κάθε έτους. Στη συνέχεια, η Συμβουλευτική Επιτροπή 
καταθέτει Ετήσια Έκθεση Προόδου στην οποία επισυ¬ 
νάπτεται το υπόμνημα του/της υποψηφίου/ας μέχρι την 
30η Ιουνίου κάθε έτους. Στην ετήσια αυτή έκθεση πρέ¬ 
πει απαραιτήτως η Τριμελής Συμβουλευτική Επιτροπή 
να αξιολογήσει, να κρίνει και να διατυπώσει την άποψη 
ότι η πραγματοποιηθείσα πρόοδος της εργασίας είναι 
α) ικανοποιητική και πρέπει να συνεχιστεί, ή β) ανεπαρ¬ 
κής/αρνητική διατυπώνοντας ταυτόχρονα τις προτάσεις 
της για βελτίωση της προόδου στο άμεσο μέλλον. 

Αντίγραφο του υπομνήματος, καθώς και σχόλια επ' 
αυτού από τον/την επιβλέποντα/ουσα ή την Τριμελή 
Συμβουλευτική Επιτροπή και των εκθέσεων προόδου, 
καταχωρούνται στον ατομικό φάκελο του/της υποψή¬ 
φιου/ας διδάκτορα. 

Άρθρο 11 

Αξιολόγηση Διδακτορικής Διατριβής 

Μετά την ολοκλήρωση εκπόνησης της Διδακτορικής 
Διατριβής ο/η υποψήφιος/α διδάκτορας υποβάλλει αίτη¬ 
ση στηνΤριμελή Συμβουλευτική Επιτροπή, διά της Γραμ¬ 
ματείας, για δημόσια υποστήριξη και αξιολόγησή της. 

Η Τριμελής Συμβουλευτική Επιτροπή αποφασίζει την 
έγκριση ή την αιτιολογημένη απόρριψη της αίτησης. 

Εφόσον η Τριμελής Συμβουλευτική Επιτροπή δεν 
εγκρίνει την αίτηση του/της υποψήφιου/ας διδάκτορα, 
του/της δίνει αναλυτικά επιστημονικές παρατηρήσεις- 
βελτιώσεις καθώς και χρονοδιάγραμμα υλοποίησης 
μέγιστης διάρκειας ενός έτους και ταυτόχρονα ενημε¬ 
ρώνει τη Γραμματεία σχετικά. Με τη λήξη του χρονοδια¬ 
γράμματος, η Τριμελής ή εισηγείται στη Συνέλευση τη 
διαγραφή του/της υποψηφίου/ας ή εγκρίνει την αίτηση 
και προβαίνει ΑΜΕΣΑ στις παρακάτω ενέργειες: 

Συντάσσει εντός τριών (3) μηνών αναλυτική Εισηγητι¬ 
κή Έκθεση (περίπου 1500 λέξεις) και την υποβάλλει διά 
του Τομέα στη Συνέλευση του Τμήματος ζητώντας τον 
ορισμό επταμελούς Εξεταστικής Επιτροπής για την κρίση 
της Διδακτορικής Διατριβής. Στην εισηγητική έκθεση: 

α) επικυρώνεται ο οριστικός τίτλος της διατριβής στην 
ελληνική και γερμανική γλώσσα (στην περίπτωση της 
πλήρους αλλαγής του τίτλου και με την προϋπόθεση 
ότι δεν αναφέρεται σε διαφορετικό επιστημονικό πε¬ 
δίου εκείνου που είχε προταθεί κατά την αίτηση του/της 
υποψηφίου/ας, η πρόταση πρέπει να συνοδεύεται από 
αναλυτική τεκμηρίωση), 

β) τεκμηριώνεται η πρόταση για αποδοχή/έγκριση ή 
όχι της διατριβής με βάση την αξιολόγηση σχετικά με 
την ποιότητα, την πληρότητα, την πρωτότυπη σκέψη, 
τη συμβολή της στην επιστήμη, καθώς και με την προϋ¬ 
πόθεση της εκπλήρωσης κάθε πρόσθετης υποχρέωσης 
εκ μέρους του/της υποψηφίου/ας, και 

γ) προτείνονται τα τέσσερα (4) επιπλέον μέλη της Επτα¬ 
μελούς Εξεταστικής Επιτροπής καθώς και το μέλος ή τα 
μέλη που αντικαθιστούν τα αφυπηρετήσαντα μέλη της 
Συμβουλευτικής Επιτροπής, εάν απαιτείται, τα οποία 
πληρούν τα κριτήρια του άρθρου 39 παρ. 2 β' εδάφιο 
του ν. 4485/2017 και έχουν την ίδια ή συναφή ειδικότητα 
με το επιστημονικό πεδίο της Διδακτορικής Διατριβής. 

Η Εισηγητική Έκθεση κοινοποιείται στον/στην υποψή- 
φιο/α και στα λοιπά μέρη της επταμελούς εξεταστικής 
επιτροπής. 

Συγκρότηση της Επταμελούς Εξεταστικής Επιτροπής 

Η Συνέλευση του Τμήματος, μετά την κατάθεση θετι¬ 
κής Εισηγητικής Έκθεσης τηςΤριμελούς Συμβουλευτικής 
Επιτροπής, ορίζει Επταμελή Εξεταστική Επιτροπή για 
την αξιολόγηση της Διδακτορικής Διατριβής του/της 
υποψήφιου/ας διδάκτορα. 

1. Στην Επταμελή Εξεταστική Επιτροπή μετέχουν υπο- 
χρεωτικάτα μέλη τηςΤριμελούς Συμβουλευτικής Επιτρο¬ 
πής, εκτός από τα αφυπηρετήσαντα μέλη αυτής, τα οποία 
αντικαθίστανται από νέα μέλη που πληρούν τα κριτήρια 
του άρθρου 39 παρ. 2 β' εδάφιο του ν. 4485/2017. Τα 
αφυπηρετήσαντα μέλη δικαιούνται να παρευρεθούν στη 
διαδικασία δημόσιας παρουσίασης και αξιολόγησης με 
δικαίωμα λόγου, χωρίς όμως δικαίωμα ψήφου. 

2. Τέσσερα (4) τουλάχιστον μέλη της επταμελούς Εξε¬ 
ταστικής Επιτροπής πρέπει να είναι μέλη ΔΕΠ. 

3. Από τα επτά (7) μέλη τουλάχιστον δύο (2) πρέπει 
να ανήκουν στο Τμήμα Γερμανικής Γλώσσας και Φιλο¬ 
λογίας και τουλάχιστον δύο (2) να υπηρετούν σε άλλο 
Τμήμα του Αριστοτελείου Πανεπιστημίου Θεσσαλονίκης 
ή άλλου Πανεπιστημιακού Ιδρύματος. 


4. Τα υπόλοιπα μέλη της Επιτροπής μπορεί να είναι 
μέλη ΔΕΠ ΑΕΙ της ημεδαπής ή ομοταγών Ιδρυμάτων 
της αλλοδαπής, εν ενεργεία ερευνητές/τριες των βαθ¬ 
μιδών Α', Β' ή Γ' αναγνωρισμένου ερευνητικού κέντρου 
του εσωτερικού ή εξωτερικού, οι οποίοι/ες είναι κάτοχοι 
διδακτορικού διπλώματος. 

5. Μέλη ΔΕΠ τα οποία βρίσκονται σε άδεια δύνανται 
να συμμετέχουν ως μέλη της Επταμελούς Εξεταστικής 
Επιτροπής. 

Πρόεδρος της Εξεταστικής Επιτροπής ορίζεται ο/η 
επιβλέπων/ουσα καθηγητής/τρια. 

Κατάθεση και υποστήριξη της διατριβής 

Μετά τον ορισμό της Επταμελούς Εξεταστικής Επιτρο¬ 
πής, ο/η υποψήφιος/α καταθέτει στη Γραμματεία του 
Τμήματος επτά αντίτυπα της διδακτορικής διατριβής 
του/της. Παράλληλα ευπρόσδεκτο θα ήταν να καταθέσει 
και ένα τουλάχιστον επιστημονικό άρθρο που προέκυψε 
από τα αποτελέσματα της συγκεκριμένης διδακτορικής 
διατριβής και δημοσιεύθηκε ή έγινε δεκτό προς δημο¬ 
σίευση σε διεθνές επιστημονικό περιοδικό με κριτές. Η 
Γραμματεία του Τμήματος φροντίζει για την αποστολή 
ενός αντιτύπου σε κάθε μέλος της Επταμελούς Εξετα¬ 
στικής Επιτροπής μαζί με αντίγραφο της Εισηγητικής 
ΈκθεσηςτηςΤριμελούς Εισηγητικής Επιτροπής. 

Η έκταση της Διδακτορικής Διατριβής πρέπει να ανέρ¬ 
χεται ενδεικτικά περί τις 60.000 λέξεις. Στο εξώφυλλό της 
αναγράφεται το Πανεπιστήμιο, η Σχολή, το Τμήμα, το 
όνομα του/της υποψηφίου/ας, ο τίτλος της Διατριβής, 
ο χαρακτηρισμός «Διδακτορική Διατριβή», τα ονόματα 
του επιβλέποντος μέλους ΔΕΠ, καθώς και των άλλων 
δύο μελών τηςΤριμελούς Συμβουλευτικής Επιτροπής και 
το έτος ολοκλήρωσής της. Στο εσώφυλλο αναγράφεται 
το Πανεπιστήμιο, η Σχολή, το Τμήμα, το όνομα του/της 
υποψηφίου/ας, ο τίτλος της Διατριβής, ο χαρακτηρισμός 
«Διδακτορική Διατριβή», τα ονόματα της Επταμελούς 
Εξεταστικής Επιτροπής και το έτος ολοκλήρωσής της. 
Ακολουθεί η σελίδα των περιεχομένων. Οι τελευταίες 
σελίδες της εργασίας περιέχουν περίληψή της (έως 300 
λέξεις) στην ελληνική και τη γερμανική γλώσσα. Η τήρη¬ 
ση των παραπάνω επαφίεται στην ευθύνη τηςΤριμελούς 
Συμβουλευτικής Επιτροπής. 

Ο/Η υποψήφιος/α διδάκτορας καταθέτοντας τη Διδα¬ 
κτορική Διατριβή υποχρεούται να βεβαιώσει ότι χρη¬ 
σιμοποίησε το έργο και τις απόψεις άλλων τηρώντας 
την ακαδημαϊκή δεοντολογία, κάνοντας δηλαδή όλες 
τις δέουσες αναφορές. Η αντιγραφή θεωρείται σοβα¬ 
ρό ακαδημαϊκό παράπτωμα. Λογοκλοπή θεωρείται η 
α-ντιγραφή ή η χρήση - δημοσιευμένης ή μη - εργασί¬ 
ας τρίτου χωρίς τη δέουσα αναφορά σε αυτήν. Η παρά¬ 
θεση οποιουδήποτε υλικού τεκμηρίωσης, ακόμη και από 
μελέτες του/της ιδίου/ας του/της υποψηφίου/ας, χωρίς 
σχετική αναφορά σε αυτές, μπορεί να στοιχειοθετήσει 
εισήγηση τηςΤριμελούς Συμβουλευτικής Επιτροπής, εάν 
εντοπίσει τέτοιο υλικό, προς τη Συνέλευση του Τμήματος 
για διαγραφή του/της υποψήφιου/ας διδάκτορα ή, κατά 
την εξέταση της Διατριβής, απόφαση της Επταμελούς 
Εξεταστικής Επιτροπής για απόρριψη της Διατριβής. Η 
διαπίστωση λογοκλοπής ακόμη και μετά την έγκριση 
της Διδακτορικής Διατριβής και την απονομή του διδα- 

κτορικού τίτλου μπορεί να επισύρει την αφαίρεση του 
τίτλου αυτού. 

Από την ημερομηνία παραλαβής του αντιτύπου θα 
πρέπει να ολοκληρωθεί η διαδικασία αξιολόγησης και 
τελικής κρίσης της διατριβής σε διάστημα όχι μικρότερο 
των τριάντα (30) και όχι μεγαλύτερο των ενενήντα (90) 
ημερών. 

Με ευθύνη τηςΤριμελούς Συμβουλευτικής Επιτροπής 
ανακοινώνεται από τη Γραμματεία στον ιστότοπο του 
Τμήματος Γερμανικής Γλώσσας και Φιλολογίας του ΑΠΘ 
η δημόσια υποστήριξη της διδακτορικής διατριβής του¬ 
λάχιστον 5 ημέρες πριν από την πραγματοποίησή της. 

Η διαδικασία της δημόσιας υποστήριξης απαιτεί συμ¬ 
μετοχή τουλάχιστον πέντε (5) μελών της Επταμελούς 
Εξεταστικής Επιτροπής εκ των οποίων τουλάχιστον τα 
τέσσερα (4) πρέπει να παρίστανται στην αίθουσα της 
συνεδρίασης, ενώ τα λοιπά μέλη μπορούν να συμμετέ¬ 
χουν και μέσω τηλεδιάσκεψης. 

Ο/Η υποψήφιος/α αναπτύσσει δημοσίως για 30-40 λε¬ 
πτά περίπου το θέμα της διατριβής ενώπιον της Επταμε¬ 
λούς Εξεταστικής Επιτροπής και απαντά στις ερωτήσεις 
και στις παρατηρήσεις των μελών της. Με σύμφωνη 
γνώμη της Εξεταστικής Επιτροπής είναι δυνατό να υπο¬ 
βληθούν ΜΟΝΟΝ διευκρινιστικές ερωτήσεις από το 
ακροατήριο. Η συνολική διάρκεια της διαδικασίας υπο¬ 
στήριξης δεν επιτρέπεται να υπερβαίνει τις δύο (2) ώρες. 

Στη συνέχεια ο/η υποψήφιος/α αποχωρεί και η Επτα- 
μελής Εξεταστική Επιτροπή συσκέπτεται και κρίνει τη 
διατριβή ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη 
όπως και την απόδοση του/της υποψηφίου/ας κατά την 
υποστήριξη της διατριβής (ικανότητα παρουσίασης της 
διατριβής, ορθότητα/πληρότητα των απαντήσεων του/ 
της εξεταζόμενου/ης στις ερωτήσεις των μελών της 
εξεταστικής, καθώς και άλλα ποιοτικά χαρακτηριστικά) 
και με βάση αυτά τα κριτήρια διατυπώνει την τελική της 
κρίση και τη βαθμολογεί. 

Η έγκριση και βαθμολόγηση βεβαιώνεται με σχετικό 
Πρακτικό, όπου περιγράφεται συνοπτικά η διαδικασία 
καθώς και οι αναλυτικές τοποθετήσεις των μελών της 
εξεταστικής επιτροπής. 

Η Διδακτορική Διατριβή εγκρίνεται με πλειοψηφία 
τουλάχιστον πέντε (5) μελών της Επταμελούς Εξετα¬ 
στικής Επιτροπής. Το Πρακτικό υπογράφεται από όλα 
τα συμμετέχοντα στη διαδικασία της αξιολόγησης της 
διατριβής μέλη της Επταμελούς Εξεταστικής Επιτροπής 
και διαβιβάζεται διά της Γραμματείας, στη Συνέλευση 
του Τμήματος. 

Η εγκριθείσα Διδακτορική Διατριβή χαρακτηρίζεται 
με την ακόλουθη κλίμακα: 

- Άριστα με διάκριση (σε όλως εξαιρετικές περιπτώσεις 
και μόνο με ομόφωνη απόφαση της Επταμελούς Εξετα¬ 
στικής Επιτροπής) 

- Άριστα 

- Λίαν Καλώς 

- Καλώς 

Σε περίπτωση ισοψηφίας κατά τη βαθμολόγηση, η 
ψηφοφορία επαναλαμβάνεται. Στην περίπτωση που η 
βαθμολογία δεν είναι ομόφωνη, στο Πρακτικό καταγρά¬ 


φονται όλοι οι τυχόν διαφορετικοί βαθμοί που έλαβε η 
διατριβή και υπολογίζεται ως τελικός βαθμός (που ανα¬ 
γράφεται και στον τελικό διδακτορικό τίτλο) ο βαθμός 
τηςπλειοψηφίας. 

Η Εξεταστική Επιτροπή έχει δικαίωμα να θέσει ως προ¬ 
ϋπόθεση για την ολοκλήρωση της διαδικασίας απονο¬ 
μής του τίτλου στον/στην υποψήφιο/α την ενσωμάτωση 
στη διατριβή συγκεκριμένων διορθώσεων σε ορισμένη 
χρονική προθεσμία που δεν μπορεί να υπερβαίνει τους 
έξι (6) μήνες. Η προϋπόθεση αυτή καταγράφεται στο 
Πρακτικό και είναι δεσμευτική για τον/την υποψήφιο/α. 
Ορίζεται κατ'ελάχιστο τριμελής επιτροπή από μέλη της 
επταμελούς εξεταστικής επιτροπής για να εποπτεύσει 
το έργο των διορθώσεων/αλλαγών/τροποποιήσεων. 
Η επιτροπή, μετά το πέρας του έργου της, συντάσσει 
βεβαίωση που συνοδεύει το πρακτικό της επταμελούς. 

Το πρακτικό της Εξεταστικής Επιτροπής (συνοδευ- 
όμενο από τη βεβαίωση διόρθωσης του κειμένου της 
διατριβής, εάν αυτό απαιτείται) κατατίθεται στη Γραμ¬ 
ματεία του Τμήματος το αργότερο εννέα (9) μήνες από 
την ημερομηνία ορισμού της Επταμελούς Εξεταστικής 
Επιτροπής. 

Εάν η επταμελής επιτροπή κρίνει ότι η Διδακτορική 
Διατριβή πρέπει να απορριφθεί, τότε δεν υφίσταται δι¬ 
καίωμα εκ νέου υποβολής της στο Τμήμα Γερμανικής 
Γλώσσας και Φιλολογίαςτου Αριστοτελείου Πανεπιστη¬ 
μίου Θεσσαλονίκης. 

Τίτλος που χορηγήθηκε είναι δυνατόν να ανακληθεί ή 
ακυρωθεί αν αποδειχθεί ότι δεν συνέτρεχαν την εποχή 
της απόκτησής του οι εκ του νόμου και του κανονισμού 
προϋποθέσεις κτήσης. Αυτό ισχύει ειδικά στην περίπτω¬ 
ση κατά την οποία διαπιστωθεί ότι τμήμα της Διδακτο¬ 
ρικής Διατριβής είναι προϊόν αντιγραφής ή λογοκλοπής. 

Η ανάκληση ή ακύρωση γίνεται από τα οικεία όργανα 
που απένειμαν τον τίτλο με πλειοψηφία των %. 

Άρθρο 12 

Αναγόρευση και Καθομολόγηση Διδακτόρων 

Πριν από την καθομολόγηση η (διορθωμένη) διατριβή 
θα πρέπει να έχει τυπωθεί και βιβλιοδετηθεί με τη φρο¬ 
ντίδα του διδάκτορα, αντίτυπα δε της διατριβής του/της 
πρέπει να έχουν κατατεθεί ως εξής: 

- ένα βιβλιοδετημένο αντίτυπο στη Βιβλιοθήκη του 
Τμήματος Γερμανικής Γλώσσας και Φιλολογίας 

- ένα βιβλιοδετημένο αντίτυπο και ένα ςά με το πλήρες 
περιεχόμενο της διατριβής στην Κεντρική Βιβλιοθήκη 
του ΑΠΘ 

Πρέπει επίσης να έχει ολοκληρωθεί η διαδικασία κα¬ 
τάθεσης νέας διδακτορικής διατριβής για να ενταχθεί 
στο Εθνικό Αρχείο Διδακτορικών Διατριβών του Εθνικού 
Κέντρου Τεκμηρίωσης, όπως αυτή περιγράφεται στην 
ιστοσελίδα του ΕΚΤ. 

Η Συνέλευση αναγορεύει και καθομολογεί τον/την 
υποψήφιο/α διδάκτορα σε δημόσια Συνεδρίαση του 
Τμήματος, παρουσία του/της υποψήφιου/ας Διδάκτορα. 
Ο/Η ΠρόεδροςτουΤμήματος θέτει υπόψη του Σώματος 
το Πρακτικό, που πιστοποιεί την επιτυχή ολοκλήρωση 
της διαδικασίας προφορικής παρουσίασης και αξιολό¬ 
γησης της Διδακτορικής Διατριβής και ακολουθεί η ανα- 

γόρευση και καθομολόγηση του/της υποψηφίου/ας σε 
Διδάκτορα του Τμήματος. Στη Συνεδρίαση παρίσταται 
ο/η Πρύτανης/νισ ή ο/η Αντιπρύτανης/νισ, ενώ μπορεί 
να παρίσταται και ο/η Κοσμήτορας. 

Η τελετή αναγόρευσης και καθομολόγησης, καθώς και 
ο τύπος του Διδακτορικού Διπλώματος του/της διδάκτο- 
ρος ακολουθεί τα Πρότυπα σχετικών αποφάσεων της Συ¬ 
γκλήτου Αριστοτελείου Πανεπιστημίου Θεσσαλονίκης 1 . 

Για όσους/όσες δεν επιθυμούν να δώσουν όρκο θρη¬ 
σκευτικού τύπου, επιτρέπεται απλή επίκληση της τιμής 
και της συνείδησής τους. 

Η τελετή διενεργείται τρεις φορές ανά έτος. 

Ο/Η υποψήφιος/α διδάκτορας πριν από την αναγόρευ¬ 
ση και καθομολόγησή του/της από την Συνέλευση του 
Τμήματος, μπορεί να αιτηθεί χορήγηση βεβαίωσης επι¬ 
τυχούς ολοκλήρωσης των διδακτορικών του σπουδών. 

Στον/Στην διδάκτορα χορηγείται Αντίγραφο Διδακτο¬ 
ρικού Διπλώματος.Το Διδακτορικό Δίπλωμα (μεμβράνη), 
υπογράφεται από τον/την Πρύτανη, τον/την Πρόεδρο 
και τον/την Προϊστάμενο/η Γραμματείας του Τμήματος 
και φέρει τη σφραγίδα του Αριστοτελείου Πανεπιστημί¬ 
ου Θεσσαλονίκης. 

Άρθρο 13 
Λόγοι Διαγραφής 

Η Συνέλευση του Τμήματος μπορεί να αποφασίσει τη 
διαγραφή υποψήφιου/ας διδάκτορα: 

1. Μετά από εισήγηση τηςΤριμελούς Συμβουλευτικής 
Επιτροπής. 

Στην εισήγηση τεκμηριώνονται οι λόγοι διαγραφής 
οι οποίοι μπορεί να είναι οι εξής: Ο/Η υποψήφιος/α δι¬ 
δάκτορας 

- Δεν συνεργάζεται αρμονικά με τη Συμβουλευτική 
τους Επιτροπή (π.χ. μη ανταπόκριση του/της υποψηφί¬ 
ου/ας εντός συγκεκριμένης χρονικής περιόδου σε αί¬ 
τημα της Συμβουλευτικής Επιτροπής για συζήτηση της 
εξέλιξης της διατριβής κ.ά.). 

- Η συμπεριφορά του/της δεν συνάδει με την επιστη- 
μονική/ερευνητική δεοντολογία (π.χ. διαπιστωμένη 
λογοκλοπή) και την ακαδημαϊκή τους ταυτότητα (π.χ. 
συμπεριφορά διάκρισης με βάση το φύλο, την εθνικό¬ 
τητα, τη φυλή, την ηλικία, το χρώμα ή τη Θρησκεία που 
επισύρουν επίσης και ποινικές διώξεις). 

- Η πρόοδος της έρευνας έχει κριθεί από τη Συμβου¬ 
λευτική για δύο συνεχή έτη ως ανεπαρκής/αρνητική ή 
για δύο συνεχόμενα έτη δεν έχει υποβάλει στην 3μελή 
Συμβουλευτική υπόμνημα προόδου της έρευνας σύμ¬ 
φωνα με το άρθρο 10 του παρόντος κανονισμού. 

2. Με εισήγηση της Γραμματείας του Τμήματος. Εάν 
ο/η υποψήφιος/α διδάκτορας 

1) Δεν έχει ανανεώσει την ετήσια εγγραφή του/της. 

2) Δεν έχει ζητήσει με αίτησή του/της στην Τριμελή 
Συμβουλευτική Επιτροπή τη συγκρότηση της Επταμε- 
λούς Εξεταστικής Επιτροπής σύμφωνα με το άρθρο 11, 

1 Απόφαση της Συγκλήτου (συνεδρίαση με αριθμό 2913/ 
23-7-2015, έγγραφο με αριθμό 5288/4-11-2015) μεθέμα:«Εξορθο- 
λογισμός της Γραμματειακής Υποστήριξης των Σχολών και Τρημά¬ 
των του Αριστοτελείου Πανεπιστημίου Θεσσαλονίκης. 


παρ. 1. εφόσον έχει λήξει η νόμιμη διάρκεια φοίτησης 
(συμπεριλαμβανομένου και του χρόνου της αναστολής 
σπουδών) και 

3) Δεν έχει υποστηρίξει δημοσίως τη διατριβή του/της 
πριν από την παρέλευση έξι (6) μηνών από την ημερο¬ 
μηνία ορισμού της Επταμελούς Εξεταστικής Επιτροπής 
από τη Συνέλευση και δεν έχει κατατεθεί στη Γραμμα¬ 
τεία το πρακτικό της Εξεταστικής Επιτροπής μαζί με το 
διορθωμένο ανάτυπο της Διδακτορικής Διατριβής, ως 
ορίζεται στο άρθρο 11, παρ. 20 του παρόντος Εσωτερι¬ 
κού Κανονισμού, εννέα (9) μήνες από την ημερομηνία 
ορισμού της Επταμελούς Εξεταστικής. 

3. Με ενυπόγραφο αίτημα του/της υποψηφίου/ας προς 
τη Συνέλευση του Τμήματος. 

Σε όλες τις παραπάνω περιπτώσεις η απόφαση δια¬ 
γραφής του/της υποψήφιου/ας διδάκτορα κοινοποιεί¬ 
ται με διαπιστωτική πράξη στον/στην υποψήφιο/α στην 
ηλεκτρονική διεύθυνση που είχε δηλωθεί στην αίτηση 
εγγραφής του/της και στηνΤριμελή Συμβουλευτική Επι¬ 
τροπή. 

Άρθρο 14 

Μεταβατικές διατάξεις 

Οσοι/ες υποψήφιοι/ες διδάκτορες του Τμήματος Γερ¬ 
μανικής Γλώσσας και Φιλολογίας του Αριστοτελείου 
Πανεπιστημίου Θεσσαλονίκης θα έχουν υπερβεί την 
ανώτατη διάρκεια εκπόνησης διδακτορικής διατριβής 
στις 4-2-2018 υποχρεούνται στην ολοκλήρωση της δι¬ 
ατριβής τους εντός διετίας. 

Άρθρο 15 

Έντυπα 

Κάθε μέλος ΔΕΠ ή άλλος/η που εμπλέκεται στις Δι¬ 
δακτορικές Σπουδές και κάθε υποψήφιος/α διδάκτο¬ 
ρας οφείλει να χρησιμοποιεί, για κάθε θέμα που αφορά 
σε αυτές, υποχρεωτικά τα έντυπα που έχει εγκρίνει η 
Συνέλευση και έχουν αναρτηθεί στην ιστοσελίδα του 
Τμήματος. 

Άρθρο 16 

Λοιπές διατάξεις 

Επιμέρους ζητήματα που ενδεχομένως ανακύπτουν 
κατά την εφαρμογή του παρόντος Κανονισμού και δεν 
έχουν προβλεφθεί σε αυτόν, θα αντιμετωπίζονται με 
αποφάσεις της Συνέλευσης του Τμήματος και έγκρισης 
από τη Σύγκλητο του Αριστοτελείου Πανεπιστημίου 
Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 8 Φεβρουάριου 2019 

Ο Πρύτανης κ.α.α. 

Ο Αντιπρύτανης Έρευνας και Συντονισμού 

ΘΕΟΔΩΡΟΣ ΛΑΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























